recursal/SuperWikiNEXT-32B huggingface dataset:
**Успение на Пресвета Богородица** или **Света Богородица** (грчки: *Κοιμήσεως της Θεοτόκου*, мегленовлашки: *Sfânta Maria*) — црква во селото Купа, Гуменџиско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.

Црквата е гробишен и парохиски храм, сметен на северниот крај на селото.

Историја
--------

Храмот е изграден во првата половина на XIX век. Во 1920-тите настрадала во пожар.

Во 1991 г. црквата е прогласена а споменик културата.

Архитектура
-----------

Црквата е трикорабна базилика со дрвен покрив и галерија. Има едномансарден покрив со засеци на малите страни. Првично покривот имал камени плочи. На запад и на југ има трем. На запад е заграден, а на југ е овновен неговиот првобитен изглед. Влезот е од југ, а западната врата, поради висинската разлика, води право во галеријата во западниот дел на црквата. Над парапетот е поставена дрвена одрина. До галеријата се стасува по скалиште во северозападниот агол. Од оригиналните внатрешни украси опостоиле амвонот и еден проскинитар. Првобитниот дрвен иконостас е заменет со понов. Забележителни се и дрвените тавани, особено оној во средишниот кораб, кој има дрвени панели. Иконите на иконостасот се дело на попот Христо Сакелариев од Петрово. Има и икони и од неговиот соселанец Димитар Вангелов.

Поврзано
--------

* Гуменџиско-бојмичко-ругуновска епархија

Наводи
------

1. 1 2 3 4  „14. Ιερός ναός Κοίμησης Θεοτόκου, Κούπας". Ανάδειξη των Μεταβυζαντινών Μνημείων στην Μητροπολιτική Περιφέρεια Γουμενίσσης- Αξιουπόλεως - Πολυκάστρου μέ κέντρο τό Δήμο Ευρωπού. Посетено на 24 јуни 2014.[*мртва врска*]
2. ↑  „ΥΑ ΥΠΠΟ/ΑΡΧ/Β1/Φ34/46531/1082 π.ε/7-2-1991 - ΦΕΚ 421/Β/21-6-1991". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2022-05-15. Посетено на 23 октомври 2014.
3. 1 2  „Κούπα - Ιερός Ναός Κοιμήσεως Θεοτόκου". Enjoy Kilkis. Архивирано од изворникот на 2022-05-15. Посетено на 14 март 2018.
4. ↑  Minda, Theodor (2017). *Meglenoromânii : Studiu istoric* (PDF). Bucureşti: Editura Societăţii Culturale Aromâne. стр. 77. ISBN 978-606-93092-2-3.
5. ↑  „Ταξιδεύοντας με τους ζωγράφους" (PDF). Υπουργείο Πολιτισμού και Αθλητισμού. Εφορεία Αρχαιοτήτων Κιλκίς. Посетено на 23 јуни 2018.
*За други значења на зборот, погл.*  ***Ундина (појаснување)***
Ондин со харфа од Лудвиг Михаел фон Шванталер (1855)
**Ундина** или **Ондина** се елементали, обележани како водни елементали во алхемијата на Парацелзус. Исто така се појавуваат во европскиот фолклор како бајколики суштества; се вели дека ундините добивале душа, венчајќи се за некој смртник и раѓајќи му дете.

Ундина била водна нимфа во Германската митологија. Таа била многу убава и (како и сите нимфи) бесмртна. Единствена закана за вечната среќа на нимфите претставува нејзиното вљубување во некој смртник, зашто доколку роди негово дете, таа престанува да биде бесмртна.

Се вљубила во прекрасниот витез - Лоренс и се венчала со него. Кога ги кажувале нивните заклетви, Лоренс рекол: "Секој мој здив ќе биде завет за мојата љубов и верност кон тебе." Година по свадбата, Ундина му родила дете на Лоренс. Од тој момент таа почнала да старее. И како што таа стареела и ја губела својата убавина, Лоренс сè повеќе го губел својот интерес за неа.

Едно утро, Ундина одела крај една штала, кога го случнала препознатливото ’рчење на маж ѝ. Кога влегла внатре во шталата го видела него легнат во прегратките на друга жена. Ундина го разбудила својот маж, го вперила прстот кон него и ја кажала својата клетва: "Ми се заколна на верност со секој твој здив и јас ја прифатив твојата заклетва. Така и нека биде. Сè додека си буден ќе го имаш својот здив и ќе можеш да дишеш, но штом заспиеш, здивот ќе ти биде одземен и ти ќе умреш!"

Според една теорија на Парацелзус, Ундина е водна нимфа или воден дух, самиот елементал на водата. Обично се наоѓа крај шумски извори и водопади. Имаат убав глас, кој некогаш може да се наслушне низ звукот на водата. Според некои легенди, ундините не можат да ја добијат својата душа, освен ако не се венчаат со некој смртник. Овој аспект на нивното постоење им овозможил да станат популарен мотив во романтичната и трагичната литература.

Клетвата на Ундина
------------------

„Клетвата на Ундина" денес е медицински поим кој се однесува на една многу ретка состојба во која се губи неволевата контрола на дишењето, што резултира со потреба секој здив свесно да биде вдишуван и инициран. Доколку не се подложени на третман, пациентите кој го имаат овој редок синдром - како и мажот на Ундина во легендата - умираат кога ќе заспијат.

Поврзано
--------

* Моргени
* Сирени
* Русалка (опера)

Наводи
------

Надворешни врски
----------------

|  |  |
| --- | --- |
| Ризница | „Ундина" на Ризницата ? |

* Легенди за водните духови
* Митови за божицата Ундина
**Ставре Дејанов (Дејаноски) Ѓорески** ( 1896
 во Кленоец, Кичевско — 6 октомври 1943

 во Кленоец, Кичевско) — македонски партизан, борец за слобода на Македонија и учесник во НОВ.

Спомен обележје од НОВ, во селото Кленоец на кое е испишано името на Ставре, но запишан е како Дејаноски.

Животопис
---------

По занимање бил столар, а работел ѝ како земјоделец. По окупацијата на Македонија се определил за борба против окупаторот. Од пролетта 1943 година активно соработувал со народно ослободителното движење и извршувал партиски задачи. Неговата активност била откриена од балистите и бил убиен на 6 октомври 1943 година во Кленоец.

Поврзано
--------

* Кичево и Кичевско во НОВ
* Мишко Дејанов Ѓорески
	+ Спиро Стојанов Ѓорески
	+ Трајан Дејаноски

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 58.
Павел Недвед во класична фудбалска опрема
**Фудбалска опрема** е стандардна и обавезна за сите играчи и судиите во фудбалот. Правилата на играта одредуваат минимална опрема која је потребна за секој играч, и забрануваат користење на било што кое може да биде опасно за останатите играчи или за самиот играч. имено, правилата на поедини фудбалски натпреварувања можат да се прошират овие правила со понатамошни ограничувања, како задолжителното носење броеви на дресовите.

Задолжителна опрема
-------------------

Правилата на игра бараат од сите играчи да користат основна опрема која се состои од следените предмети:

* Маица (*дрес*)
* Кратки панталони (*шортс*)
* Копачки
* Штитници за потколеницата (*коскобрани*)
* Долги чорапи (*штуцни*)

Голманите мораат да носат опрема со која битно се разликуваат од сите останати играчи.
Грбот на Универзитетот на Поатие
**Универзитетот во Поатје** (француски: *Université de Poitiers*) е универзитет кој се наоѓа во Поатје, Франција.

Историја
--------

Универзитетот е основан во 1431 година од страна на Папата Евгениј IV за време на владеењето на кралот Шарл VII, Универзитетот во Поатје најпрво бил составен од 5 факултети: теологија, канонско право, цивилно право, медицина и уметности.

Во 16. век, универзитетот извршил силно влијание врз културниот живот во градот и бил на второ место по оној во Париз. Од 4.000 студенти во тоа време, некои станале познати: Франсоа Рабле, Рене Декарт, Франсис Бекон и др.

По привременото затворање за време на Француската револуција кога биле укинати универзитетите во внатрешноста, Универзитетот во Поатје повторно проработел во 1896. Се отвориле и катедри по наука и книжевност.

Организација
------------

Зградата на Универзитетот (ENSI Poitiers)
Универзитетот ги покрива сите поглавни академски домени преку своите 14 оддели, институти и школи:

* Истражувачки оддели
	+ Оддел за право и општествени науки
	+ Оддел за економија
	+ Оддел за основни и применети науки
	+ Оддел за книжевност и јазици
	+ Оддел за хумани науки и уметности
	+ Оддел за спортски науки
	+ Оддел за медицина и фармација
* Школи
	+ Виша инженерска Националната школа од Поатје (École Nationale Supérieure d'Ingénieurs de Poitiers - Higher National Engineering School of Poitiers) (ENSIP)
* Институти
	+ Политехника од Поатје (IUT)
	+ Политехника од Ангулем
	+ Институт за Бизнис Администрација (IAE)
	+ Институт за Комуникација и Нови Технологии (ICOMTEC)
	+ Подготвителен Институт за Општа Администрација (IPAG)
	+ Институт за Индустриски, Безбедносни и Финансиски Ризици(IRIAF)

Во 2005 правниот факултет е рангиран на второ најдобро место од страна на француското списание "l'étudiant".

Точки на интерес
----------------

* Jardin botanique universitaire de Poitiers

Поврзано
--------

* Bitard

Надворешни врски
----------------

* Official website (француски) (англиски) (шпански)

Предлошка:Coimbra Group
Предлошка:IRUN
Предлошка:Public Universities in France



  

Предлошка:France-university-stub
Под поимот **феудална анархија** се подразбира слободата којашто си ја придавале во начинот на живеењето пашите и беговите коишто биле потчинети на султанот.

Појава на феудалната анархија
-----------------------------

Со тек на време Османлиското Царство започнала осетно да слабее. Во тоа време преппоставените на султанот паши и бегови изразувале непослушност спрема него и од собираниот данок не плаѓале ништо на султанот. Тие дотолку ја прекршувале волјата на султанот што дури на своите проширени имоти имале и своја војска.Најпрвин биле помалку, но потоа станале повеќе вакви феудалци, а меѓусебно тие војувале за превласт на имотот. Ваквата појава се јавува во првата половина на XIX век и се нарекува феудална анархија.

Ваквите феудалци главно биле по еден во секој град, а во Македонија најпознати биле Абдурахман-паша од Тетово, Исмаил-бег од Сер, Џеладин-бег од Охрид, Реџеп-паша од Скопје, Алија-бег од Струмица и можеби најголемиот од нив Али-паша Јанински од Јанина.

Интервенција на државата
------------------------

По сознавањето на султанот за ваквата непослушност тој донел решение да се испрати војска за да ја стабилизира состојбата во овие краеви каде што се издигнала феудалната анархија.Најпознати интервенции на османлиската власт се кај Бабуна во 1831 година и кај Катланово во 1844 година.Во борбите со османлиската војска феудалците гинеле,биле заробувани или пак го губеле имотот.Сево вова било правено по желба на султанот.
**Флеминг Расмусен** (роден на 1 јануари 1958

 во Копенхаген) — дански музички продуцент. Тој живее во својот роден град, а работи во сопственото студио кое се вика *Sweet Silence*.

Во текот на својата повеќегодишна кариера, Расмусен претежно продуцирал плочи од жанрот на хеви метал музиката. Прв албум кој го аранжирал бил *Difficult to Cure* (1981) од рокерите Реинбоу. Потоа следела работата со Металика на три нивни студиски албуми, и тоа *Ride the Lightning* (1984), *Master of Puppets* (1986) и *...And Justice for All* (1988). По ова имал кратко партнерство со бендови како Морбид Енџел и Блајнд Гардијан.

Обележје на целокупната негова музичка кариера е освоената Греми награда за нумерата „One" во изведба на Металика (1989).

Наводи
------

1. ↑  Buskin, Richard (мај 2011). „Metallica 'One': Classic Tracks". *Sound on Sound*. SOS Publications Group. OCLC 61313197. Посетено на 18 јануари 2013.
2. ↑  „Credits: *Covenant*". Allmusic. Посетено на 16 март 2010.
3. ↑  Huey, Steve. „Review: *Imaginations from the Other Side*". Allmusic. Посетено на 16 март 2010.

Надворешни врски
----------------

* FWR продукција - Sweet Silence Studios

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 7778149296293080670001
* GND: 1241704546
* MusicBrainz: 03196f4d-a486-4573-8146-b98150dbe0a7
* NKC: xx0132275

 |

 |
|  |
| --- |
| **Фејер****Fejér megye** |
|
| Грб на округот |
|  |
| **Регион** | Централен прекудунавски регион |
| **Административен центар** | Секешфехервар |
| **Површина** | 4.358,76 км2 |
| **Население** | 428.572 (2008) |
| **Густина на населението** | 98 /км² |
| **Број на населени места** | 108 |
| **Мрежно место** |  |

**Фејер** (унгарски: *Fejér*) е името на административниот округ (унг. *comitatus* или *megye*) во централна Унгарија. Лежи на западниот брег на реката Дунав и скоро го допира источното пристаниште на езерото Балатон. Неговите граници ги дели со унгарските окрузи Веспрем, Комаром-Естергом, Пешта, Бач-Кишкун, Толна и Шомоѓ. Главен град и административен центар на округот е Секешфехервар.

Надворешни врски
----------------

|  |  |
| --- | --- |
| Ризница | „Фејер" на Ризницата ? |

* Туристички водич

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4511572-2
* BNF: cb12389781j (податоци)
* NKC: ge132324

 |

 |
**Факултет за правни науки** - приватен факултет при Меѓународниот славјански универзитет во Свети Николе.

Историја
--------

Од академската 2014/2015 година Факултетот за правни науки започнал со работа на факултети при МСУ.

Активности
----------

Иако најмлад член на факултетите на МСУ, Факултетот за правни науки има потпишано договори за соработка и пракса со Уставниот суд на Република Македонија, со Комората на извршители на Република Македонија и со Комората на нотари на Република Македонија, а во подготовка се договори за соработка со многу други државни установи.

Програма
--------

### Прв циклус на студии

Согласно 2022 година, на Факултетот за правни науки се акредитирани четиригодишни студии Правни студии. Со завршени тригодишни студии студентот се стекнува со стручен назив дипломиран правник. Студиската програма на првиот циклус правни студии, односно додипломските студии е со траење од четири години (осум семестри) и опфаќа изучување на 42 предмети кои носат 240 кредити. 

По завршувањето на тригодишните општи студии, студентот може да избере еден од модулите кои ги нуди факултетот. Изборните модули се наменети за студентите кои имаат намера да го продолжат своето правничко образование и да се занимаваат со специјализирана правна струка. Студентот може да го продолжи своето образование на една од петте специјализирани насоки во четвртата година од студиите, односно да освои дополнителни 60 ЕКТС. Студиските програми траат една година (два семестри) и со нивното завршување, заедно со првиот циклус, по вкупно стекнатите 240 кредити и одбрана на завршна дипломска работа, студентот се стекнува со стручниот назив „дипломиран правник".

Во четвртата година студентите избираат еден од следниве модули:

* Административно право и јавна администрација;
* Граѓанско право;
* Казнено право;
* Меѓународно право, Право на ЕУ и дипломатија и
* Финансии и деловно право

### Втор циклус на студии

Студиските програми за последипломски правни студии од втор циклус (последипломски магистерски студии) се наменети за студентите кои сакааат да го продолжат своето правничко образование и да се занимаваат со специјализирана правна струка. Студентот може да го продолжи своето образование на една од петте специјализирани насоки распоредени петтата година од студиите, односно да освои 60 ЕКТС кредити и да се стекне со соодветен стручен назив „магистер по право" во конкретната област.

На Факултетот за правни науки во моментов се достапни 5 насоки на последипломски студии:

* Административно право и јавна администрација
* Граѓанско право
* Казнено право
* Меѓународно право, право на ЕУ и дипломатијa
* Финансии и деловно право

Поврзано
--------

* Факултет за економија и организација на претприемништво
* Факултет за психологија
* Факултет за информатика
* Факултет за безбедносно инженерство

Наводи
------

1. 1 2  „За факултетот". Посетено на 7 октомври 2022.
2. ↑  „Правни студии". Посетено на 7 октомври 2022.
3. ↑  „Изборни модули". Посетено на 7 октомври 2022.
4. ↑  „Последипломски студии". Посетено на 7 октомври 2022.

Надворешни врски
----------------

* Службена страница на Меѓународниот славјански универзитет
**Сјајниот синец** (*Plebejus argyrognomon*) е пеперутка од видот на пеперутки синци. Пеперутката ја има и во Македонија.

Подвидови
---------

Подвидовите на пеперутката се:

* *Plebeius argyrognomon argyrognomon* Korb & Bolshakov, 2011
* *Plebejus argyrognomon buchara* (Forster, 1936)
* *Plebejus argyrognomon caerulescens* (Grum-Grshimailo, 1893)
* *Plebejus argyrognomon danapriensis* (Stempfer-Schmidt, 1932)
* *Plebejus argyrognomon euergetes* (Stauder, 1914)
* *Plebejus argyrognomon letitia* (Hemming, 1934)
* *Plebejus argyrognomon praeterinsularis* (Verity, 1921)
* *Plebejus argyrognomon anceps* Churkin, 2004

Распространетост
----------------

Пеперугата може да се најде во Средна Европа, Јужна Европа, Кавказот, Сибир па сè до Монголија. Овој вид претпочита тревни и цветни површини од 200 до 1500 метри надморска висина.

Опис
----

Пеперугата има распон на крилја од 28 до 34 мм. Овој вид има разлики помеѓу машки и женски пол. Горната страна кај мажјаците е сина, со кафени рабови. Телото е црно, а во иста боја се и антените. Женките се кафени, со сино тело. Покрај рабовите има и жолти дамки. Долната страна кај двата пола е слична, односно кремаста по боја, со редови од црни и портокалови дами во различна форма и број. Има и црна бордура покрај рабовите на крилјата.

* Plebejus a. argyrognomon ♂ *Plebejus a. argyrognomon* ♂
* ♂  △ ♂ △
* ♀ ♀
* ♀ △♀ △

Биологија
---------

Видот има две генерации годишно од мај до август, во зависност од локацијата.Ларви се хранат со *Coronilla varia*, *Securigera varia*, *Trifolium repens*, *Melilotus officinalis*, *Medicago sativa*, *Lotus corniculatus*, *Onobrychis viciifolia*, *Vicia sativa* и *Astragalus glycyphyllos*.

Наводи
------

1. 1 2 3  Funet
2. ↑  Simon Coombes Captain's European Butterfly Guide Архивирано на 22 јули 2019 г.
3. ↑  Butterflies and Moths DK Pocket Nature

Надворешни врски
----------------

|  |  |
| --- | --- |
| Ризница | „Сјаен синец" на Ризницата ? |

* Lepiforum.de
* Svenska fjarilar
* Колекција пеперутки

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q1303617
* BioLib: 51466
* Fauna Europaea: 441038
* GBIF: 5714680
* iNaturalist: 346129
* ITIS: 188513
* NCBI: 155165

 |

 |
Сјај за усни се нанесува со лесно нанесувачка четка за усни.
Сјајот за усни е производ кој пред се, се користи за да на усните им даде нежен сјај и понекогаш суптилна боја. Се дистрибуира како во течна така и во мека состојба (но не треба да се помеша со помада за усни (лабелото) , која најчесто има медицинска функција. Тој може да биде целосно чист, проѕирен или со различни сенки на непроѕирност, вклучувајќи мат, светкав, сјаен или метален завршен изглед.

### Историја

Сјајот за усни е откриен од **Макс Фактор** (Max Factor) во 1930. Тој сакаше да направи производ за усни за во филмови кој ќе ги прави усните сјајни и свткави. Фактор направи шминка за филмската индустрија. Тој ја разви шминката специјално за глумиците кои учествуваа во црно-бело филмовите. Жените беа инспирирани од филмските глумици и сакаа исто така шминка. Првата реклама за достапен сјај за усни беше X-Rated на Max Factor која беше лансирана во 1932. Оригиналната формула беше откупувана до 2003 кога *Procter* и *Gamble* го повлекоа производот. 
Сјајот за усни најчесто се користи како козметика,но сепак некои сјаеви се корисни за навлажнување или заштита од надворешни влијанија. Сјаот за усни кои содржи заштита од сонце првпат беше рекламиран од глумицата Лилиан Гиш ( Lillian Gish).
Во 1973, Бони Бел (Bonne Bell) го претстави првиот ароматизиран сјај за усни *Lip Smackers* ( уснени целувки). *Lip Smackers* беа најпопуларни меѓу тинејџерите. *Lip Smackers* се продаваа во две големини: мали и големи. Малите можат да се чуваат во џебот, а големите имаат врвка за да се стават на врат. Се веруваше дека пред состанок треба да одбереш соодветна арома затоа што тоа ќе биде нејзиниот прв вкус на состанокот кога тој ќе ги бакне нејзините усни. 
Козметичките компании постигнаа напредок во создавањето на сјајот за усни со главно природни состојќи освен за заштита.

### Видови

Како и помадата за усни (лабелото) и сјајот за усни постои во повеќе форми и може да биде користен на повеќе начини. Тој може да биде пакуван во мало цилиндрично шише и да се нанесува со кружен или кос апликатор, да се нанесува со вметната четкичка за усни или во мала тубичка дизајнирана за да може да се нанесува со прст. Цврстите сјаеви се во кутии или тубички,а понекогаш не се прави разлика меѓу сјај за усни и лабело. 
Нови типови на "набабрувачки" сјаеви за усни содржат состојки кои прават усните да изгледаат помеки и пополни. Овие се евтини,лесни и безболни замени за collagen(колаген), restylane (рестилан) и Juvederm(млада кожа) и/или големи инекции, но често не се толку ефикасни.. Ефектите се привремени и краткотрајни. 
Сјајот за усни често го користи личност која сака да нејзините усни да бидат обоени, но не сака тоа да биде интензивно како што би изгледало со кармин за усни. Сјајот за усни исто така често се користи како вовед во шминкањето. Често го користат предадолесцентки или млади тинејџерки кои сакаат да носат шминка, но се премногу млади за да користат појако обоени кармини.
Млад мотивиран играч од Бенин.
**Фудбалот во Бенин** ― најпопуларниот спорт во Бенин. Управуван од Фудбалската федерација на Бенин, фудбалската репрезентација на Бенин (Les Ecureuils / Верверици) се приклучила на ФИФА и КАФ во 1969 година како Дахомеј. Дахомеј станал Бенин во 1975 година.

Верверици/Les Ecureuils
-----------------------

*Les Ecureuils* (Вервериците, како што е наречена државната репрезентација) никогаш не се квалификувале за Светското првенство и го направија својот единствен настап на Африканскиот куп на нации во 2004 година. Тие го оствариле својот највисок светски ранг од септември 2007 година со ранг на 79-то место во светот. Домашниот стадион е Стадион на пријателство (Stade de l'Amitié) во Котону.

Значајни бенински фудбалери
---------------------------

* Ромуалд Боко
* Лоран Џафо
* Муса Латунџи
* Стефан Сесењон
* Руди Жестед

Наводи
------

1. ↑  „Benin: with voodoo on our side - Balls to Africa". FourFourTwo. 2010-06-07. Архивирано од изворникот на 2013-08-05. Посетено на 2013-08-15.
2. ↑  Ph.D, Toyin Falola; Jean-Jacques, Daniel (14 December 2015). *Africa: An Encyclopedia of Culture and Society [3 volumes]: An Encyclopedia of Culture and Society*. ABC-CLIO. ISBN 9781598846669. Посетено на 22 November 2016 – преку Google Books.
**Фивос Деливоријас** (грчки: *Φοίβος Δεληβοριάς*; роден на 29 септември 1973 година) — грчки рок-музичар, пејач, и текстописец од Калитеа, Атика.

Кариера
-------

Во 1988 година, кога имал само 15 години, тој однел касета со неговите песни на Манос Хаџидакис, што по една година резултирало со издавањето на неговиот деби албум „Συμφωνία παρέλασι" во ноември 1989 година. Неговиот втор диск бил објавен неколку години по првиот, во јули 1995 година, а го носи насловот „Συμφωνία ζωή μόνο ετσι ειν' ωραία". Истата година учествувал за првпат во изведба со жива музика со Дионисис Савопулос. Во 1998 година, бил објавен неговиот трет албум, со наслов „Χάλια". Во летото 2003 година, бил објавен неговиот следен албум, со наслов „О καθρέφτης". Во 2008 година, тој го издал својот четврти албум „Οι απίθανοι περιπέτειες". Две години подоцна, тој го издал својот петти албум, „О Αόρατος Άνθρωπος".

Неговиот најнов албум, бил издаден во ноември 2015 година, со насловот „Καλλιθέα".

Концерти
--------

Меѓу последните негови концерти се: во Fuzz Club во Атина, на 22 декември 2010 година, во Lithografio на Патра, на 20 јануари 2011 година, и Γαία Live на 11 март 2010 година во Солун.

Дискографија
------------

Фивос Деливориас ги има издадено следните албуми по години:

* 1989: Συμφωνία Παρέλαση (Парадата)
* 1995: Συμφωνία Ζωή Μόνο Έτσι Είν' Ωραία (Животот е добар само на овој начин)
* 1998: Χάλια (Хаос)
* 2003: О καθρέφτης (Огледалото)
* 2007: Έξω (Надвор)
* 2010: О Αόρατος Άνθρωπος (Невидливиот човек)
* 2015: Καλλιθέα (Калитеа)

Компилации:

* 2008: Οι Απίθανες Περιπέτειες του Φοίβου Δεληβοριά (Неверојатните авантури на Фивос Деливориас)

Наводи
------

1. ↑  Φοίβος Δεληβοριάς Архивирано на 29 март 2019 г. LiFO списание (грчки)
2. 1 2 3 4 5  Φοίβος Δεληβοριάς Микрофон музички портал (грчки)
3. ↑  Φοίβος Δεληβοριάς @ Fuzz Клуб(22/12/10, Αθήνα) mindradio.гр
4. ↑  Φοίβος Δεληβοριάς στην Πάτρα e-tetRadio.гр, 17 јануари 2011 година.
5. ↑  О Φοίβος Δεληβοριάς στο Γαία Живеат Архивирано на 20 февруари 2011 г. culturenow.гр, 14 февруари 2011 година.
6. ↑  Φοίβος Δεληβοριάς Discogs.com

Надворешни врски
----------------

* Официјално мрежно место
* Интервју на Фивос Деливориас
**„Сјај во очите"** (српски: *Сјај у очима*) — српски филм од 2003 година, во режија на Срѓан Карановиќ. Главните улоги ги играат: Сенад Алихоџиќ, Јелена Ѓокиќ, Ивана Боланча и Милена Дравиќ, а во филмот настапува и познатиот кошаркар Предраг Даниловиќ.

Синопсис
--------

Србинот Лабуд (го игра Алихоџиќ) е млад студент кој бил принуден поради војната да ја напушти Краина. Тогаш, тој се разделува од девојката Вида која потоа ја бара, но во неговиот живот влегува друга девојка — Романа (ја игра Боланча) која е „од другата страна", а која исто така морала да го напушти родниот дом. Тие се запознаваат со посредство на една агенција и така почнува нивната љубовна врска која се испреплетени духовите од минатото и разликите меѓу двајцата вљубени.

Наводи
------

1. ↑  РТС, Сјај у очима (пристапено на 17.1.2023)
**Харис Кастанидис** (грчки: *Χάρης Καστανίδης*, 11 март 1956

 во Солун, Грција) е грчки политичар и поранешен Министер за внатрешни работи на Грција.

Кастанидис дипломирал на Правниот факултет во Солун. Во 1974 година станал член на ПАСОК, а во 1981 година бил избран за пратеник. Во 1984 година бил избран за член на Централниот комитет на ПАСОК. 

Во текот на својата политичка кариера тој работел во Министерството за внатрешни работи, како заменик-министер ди 1986, во 1988 бил заменик-министер за образование, а истата година бил и министер за заменик-внатрешни работи. Во 1995 година бил назначен за министер за внатрешни работи, и на та позиција се задржал до 22 јануари 1996 година. Од 1996 работел како министер за транспорт и врски, до 2 септември 1997, кога поднел оставка. Од 2003 до 2004 година, бил министер за Македонија и Тракија. Од 2009 до 2011 бил министер за правда, а по реконструкција на владата, станал министер за внатрешни работи.
**Сцила** и **Харибда** — морски чудовишта во старогрчката митологија.

Особености
----------

Сцила живее под огромен мазен, влажен и висок гребен. Таа има дванаест нозе и шест долги вратови од кои се креваат грозоморните глави со по три редови остри заби. Нејзините жртви се задкитаните морнари што ги масакрира со своите челусти. 
Харибда живее под карпата на која расте смоквино дрво, во нлизина на Сцила. Таа трипати на ден голта морска вода и се она што ќе се најде во неа. На тој начин, со голтање и исфрлање на водата таа создава огромен вир што ги навлекува бродовите.
Со Сцила заедно, тесниот морски канал го правеле едно од најопасните места на светот.

### Преобразувањето

Харибда на почеток била Нејада, морска нимфа, ќерка на Посејдон и на Геа, таа го потопила копното за да го зголеми царството на татка си. Поради тоа Зевс ја претворил во чудовиште. Нејзината жед и голтање на морето доаѓало од нејзиниот бес.
Според втората верзија таа била алчна жена која на Херакле му го грабнала стадото, поради што тој ја избркал во морето со својата молња.

### Во митологијата

Постои мит дека Аргонаутите успеале да се спасат, да избегнат бродолом благодарение на тоа што биле водени од Тетида.

Сцила и Харидба против Одисеј
Одисеј во своите десетогодишни скитања низ морињата не можел да ја одбегне средбата со нив, посебно поради тоа што не бил миленик на Посејдон. Бидејќи бил познат по својата мудрост, поддржана со помош на Атина, тој одбрал да помине покрај Сцила, со што би загубил дел од посада, но би го зачувал бродот. Држекќи рамен курс тој згубил шест луѓе. Преостанатиот дел од посадата го навредиле Хелиј со тоа што го убиле неговото свето стадо, поради што биле уништени од молњит на Зевс. Одисеј останал без брод, му останал само сплав со кој повтоено бил вратен до Сцила и Харидба, но овој пат поминал покрај Харидба. Се спасил на тој начин што и на се држел за стеблото на смоквата што растело на карпата.

Се претпоставува дека се работи за Месинскиот проток кој се поврзува со Сицилија, но постои и претпоставка дека е тоа ’ртот Сцила во Грција.

Наводи
------



1. ↑  Пелопонешки рат, Тукидид, Плато, Белград, 2010.
**Фестивалот на камерен театар „Ристо Шишков"** се одржува од 1992 година во чест на великанот на македонската глума, Ристо Шишков во Струмица. Од 2005 година фестивалот има меѓународен карактер. Фестивалот традиционално започнува на 8 септември, а бројот на театарски претстави и времетраењето на фестивалот се менуваат секоја година.

Фестивалот на камерен театар „Ристо Шишков" за првпат се одржал на 22 октомври 1992 година во Струмица. Примарна цел на овој фестивал е вреднувањето на глумечкото мајсторство пред сите останати компоненти кои го градат театарот во целост. Манифестацијата се отвори со изложба од фотографии на глумецот Ристо Шишков по кој е именуван и фестивалот.

На фестивалот се доделува единствена награда за високо глумечко достигнување. Наградата е златен медалјон со ликот на Ристо Шишков и парична награда од 1.500 евра во денарска противвредност. Досегашни добитници на наградата за високо глумечко остварување „Ристо Шишков" се: Мето Јовановски, Милица Стојанова, Благоја Чоревски, Владимир Ангеловски-Дади, Сенко Велинов, Игор Џамбазов, Диме Илиев, Мите Грозданов, Благоја Спиркоски-Џумерко, Зора Георгиева, Коле Ангеловски, Димче Мешковски, Перихан Ејупи-Туна, Јоана Поповска, Борис Чоревски, Младен Крстевски, Ѓорѓи Колозов, Владимир Илиевски, Елена Моше, Петар Темелковски, Митко Апостоловски, Ѕвезда Ангеловска, Соња Михајлова, Васил Зафирчев.

Надворешни врски
----------------

* Официјална страница на Фестивалот Архивирано на 22 јули 2010 г.
За истоимената црква од XX век, видете Црква „Св. Павле" - Свети Павле (1972).

**Свети Павле** (грчки: *Αγίου Παύλου*) — црква во градот Солун, Егејска Македонија. Влегува во состав на Солунската епархија на Цариградската патријаршија.

Историја
--------

Храмот се наоѓа во населбата Кастра, близу Солунското добротворно друштво. Сместен е на рид јужно над истоименото маало Свети Павле со поглед на градот и Солунскиот Залив. Камен-темелникот е поставен на 8 јуни 1981 г. од митрополитот Пантелејмон II Солунски и отворена од истиот епископ на 2 ноември 1997 г. Изградена е на парцела со површина од 4.400 м2, пдоарена од Солунското добротворно друштво во 1980 г. До 1992 г. парохијата била со центар во друг храм, на околу 100 м северно од овој. Во 1988 г. општината сакала да го сруши, но тука се вмешал министерот за Македонија и Тракија Стељос, Папатемелис и со тоа е зачуван.

Архитектура
-----------

Градбата претставува крстокуполен храм кој преминува во ротонда, дело на архитектот Димитриос Христидис. Има трика ката поради наклонот на теренот, со вкупна висина од 38 м. Подрумот зафаќа 600 м2, а катовите зафаќат 1.200 м2. Идејата за трите ката е дело на инженерот Сотирис Кувелас. Во зградата има 6 училишни простории, 2 свечени сали и сала за неделно училиште.

Во црквата се чуваат мошти од Апостол Павле, како и вредна икона на Богородица од непознат автор, датирана на 14 февруари 1881 г.

Поврзано
--------

* Солунска епархија

Наводи
------

1. ↑  „Άγιος Παύλος". Ιερά Μητρόπολη Θεσσαλονίκης. Посетено на 22 октомври 2016.
2. 1 2 3 4  Τερμεντζόγλου, Γεώργιος Κ (2013). *Εγκαίνια νεότερων ναών της Θεσσαλονίκης (1912-2011)* (PDF). Θεσσαλονίκη: Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Ποιμαντικής και Κοινωνικής Θεολογίας. стр. 88.

Надворешни врски
----------------

* Црква „Св. Павле" - Свети Павле (2013) на Ризницата ?
**Харибо** или **Haribo** е германска кондиторска компанија, основана во 1920 година од страна на Јоханес Ригел. Со седиште во Бон, името е акроним формиран од Ханс Ригел, Бон. Ландемуземе Кобленц создаде патувачка изложба за историјата на Харибо во 2006 година. Компанијата има над 15 фабрики и се произведуваат 100 милиони гумени бонбони дневно.

Историја
--------

Харибо прва почнала да произведува гумени бонбони во 1922 година, кога Ханс Ригел. Го измисли првиот „Гуммибархен" (мали гумени мечки). По Ханс Ригел, почина во текот на Втората светска војна, неговиот син, исто така по име Ханс Ригел, ја презеде компанијата. Со текот на годините, Харибо го прошири своето работење, преземајќи многу локални производители на кондиторски производи во земјите од целиот свет. Таа започна меѓународна експанзија во 1960-тата и влезе на американските пазари во 1980-тите. Во моментов работи 15 фабрики кои произведуваат над 100 милиони гумени мечиња дневно.

Харибо биле обвинети за користење на еврејски принуден труд во своите фабрики за време на Втората светска војна, но го негирале ова. Во 2014 година, На Харибо Скипер Миксот бил извлечен од некои пазари, бидејќи некои од бонбоните беа обликувани како карикатури на азиски, африкански и индијански маски кои некои купувачи сметале дека биле расистички.

Наводи
------

1. ↑  Oltermann, Philip (October 13, 2013). „Haribo: the confessions of a confectionery addict". *The Guardian*. Посетено на 30 July 2015.

Надворешни врски
----------------

|  |  |
| --- | --- |
| Ризница | „Харибо" на Ризницата ? |

* Матична страница
**Флеминг** — област и ридски масив кој се протега 100 километри од реката Елба до реката Даме во германските покраини Саксонија-Анхалт и Бранденбург. Негов највисок врв е Хагелберг (201 м). Името Флеминг потекнува од 12 век, кога фламанските доселеници дошле да се населуваат во областа од пренаселените градови во Фландрија.

Денес, Флеминг е рурална област, која има корист од нејзината близина на метрополитенската област на Берлин. Туризмот станал важен економски сектор. Со неговите три природни паркови (Природен парк Горен Флеминг, Природен парк Флеминг и Природен парк Нуте-Ниплиц), насочени кон пешачењето, велосипедизмот и рекреацијата во природа. Друга туристичка атракција е Флеминг-Скејт, кој е една од најдолгите патеки за возење ролерки во Европа (190 км).

Градовите Цизар, Бад Белциг, Нимег, Тројенбрицен, Јитербог, Барут/Марк, Даме/Марк, Витенберг, Лобург, Мекерн и Цербст, како и општините Визенбург (Марк) и Рабенштајн/Флеминг, се наоѓаат во или на границата на Флеминг.

|  |  |
| --- | --- |
| Ризница | „Природен парк Горен Флеминг" на Ризницата ? |

|  |  |
| --- | --- |
| Ризница | „Природен парк Флеминг" на Ризницата ? |

Координати: 52°00′N 12°45′E﻿ / ﻿52.000° СГШ; 12.750° ИГД﻿ / 52.000; 12.750

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 243006841
* LCCN: sh90002567
* GND: 4092969-3
* NKC: ge369098

 |

 |

|  |  |
| --- | --- |
| Stub icon | *Оваа статија за место во Бранденбург е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за Саксонија-Анхалт статија е никулец. Можете да помогнете со тоа што ќе ја проширите.** п
* р
* у
 |
**Ферус Мустафов** (20 декември 1950

 во Штип - 22 мај 2023

 година во Скопје) — македонски кларинетист и саксофонист.

(Рома Труба фест 2019)

Животопис
---------

Мустафов е роден во Штип во муслиманскко ромско семејство на музичари и е син на Илми Јашаров. Неговата професионална кариера започнала на седумнаесетгодишна возраст, додека студирал виолина и кларинет во локална музичка академија. За тоа време, тој бил поканет да оди на турнеја со бенд предводен од Тома Чрчев, а успехот на турнејата го натерало да се откаже од академското учење за да стане работен музичар.

По една година воена служба, за време на која тој ја воспоставил својата репутација играјќи на вечерни танци, тој се преселил во Сараево, Босна и Херцеговина, каде ја презел водечката улога во експлозијата на популарноста на народната музика што се случила таму во тоа време. Подоцна станал директор за музичко програмирање на ромски јазик за Радио Телевизија Скопје и се здобил со меѓународна публика преку изданијата на албумите на светските музички записи како што се *Глобус Стил* и *Тропски*. Настапувал во голем број земји во светот и снимил десетина албуми, главно со инструментални композиции.

Влијание
--------

Мустафов е главен лик во расказот „Аферата Џон Колтрејн" на македонскиот писател Иван Шопов од 2018 година.

Наводи
------

1. ↑  Ристовски, Блаже, уред. (2009). „*Куновски*". *Македонска енциклопедија*. , книга II (М-Ш). Скопје: МАНУ. стр. 1001. Text "series
" ignored (help)
2. 1 2  Burton, Kim (1994). *untitled album sleeve notes for the album* King Ferus. London, UK: Globe Style Records.
3. ↑  Harris, Craig. „King Ferus Mustafov Biography". allmusic. Посетено на 23 November 2008.
4. ↑  *Очудувања 3*. Скопје: Бегемот, 2019, стр. 21-37.

Надворешни врски
----------------

* Дискографија на Ферис Мустафов — музички регистар ВБУ
**Ферија дел Сол** (шпански : *Feria del Sol*, во превод *Саем на Сонцето*) или исто така познат како **карневал Taуринo де Америка** (во *превод карневал на борба со бикови во Америка*) е меѓународен културен настан, кој се одржува секој февруари во градот Мерида, Венецуела. Во рамките на фестивалот се одржуваат натпревари во борба со бикови, културни и зоолошки изложби, концерти, паради, спортски настани и избор на мис, која пак се стекнува со титулата „Кралица на сонцето" (*La Reina Del Sol*).

*Сирко монументал*, место каде се одржува натпреварот "Кралица на сонцето"

Историја
--------

Местото каде се одржуваат борбите со бикови.
Идејата за одржување на фестивалот се јавува откако група љубители одлучуваат да изградат терен за борба со бикови. Таквите бобри со бикови уживаат голема популарност и во други венецуелскиот градови. Првично е решено празникот да се одржува на *Денот на зачнувањето на Дева Марија*, кој се прославува на 9 и 10 декември. Поради дождот во декември е решено празникот да се одржи на денот кога се одржува карневалот познат како "Ферија дел Сол". Ова се случува во 1969 година и празникот трае три дена, односно на 15, 16 и 17 февруари и станал еден од најважните фестивали на борба со бикови во Венецуела и во светот.

„Кралица на сонцето" (*La Reina Del Sol*) 2009

Наводи
------

1. ↑  Krzysztof Dydyński, Charlotte Beech, *Venezuela*, Lonely Planet, 2004, ISBN 1-74104-197-X

* Guide EDT/Lonely Planet, *Venezuela*, EDT srl, 2007, ISBN 88-6040-157-7 (италијански)
* Susan Brushaber, Arnold Greenberg, *Venezuela Alive*, (Alive Guides Series, Hunter Travel Guides), Hunter Publishing, Inc, 1998 ISBN 1-55650-800-X

Надворешни врски
----------------

* Страница на карневалот "Ферија дел Сол" Архивирано на 7 април 2010 г. (шпански)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
|  |
| --- |
|  **Свети Никола** |
|  |
| 
Исус Христос во проскомидиската ниша |
| **македонска православна црква** |
| **Епархија** | Повардарска |
| **Архијерејско намесништво** | Велешко |
| **Парохија** | Чашкарска |
| Местоположба |
|  |
| **Координати** | 41°39′48″N 21°39′48″E﻿ / ﻿41.66333° СГШ; 21.66333° ИГД﻿ / 41.66333; 21.66333Координати: 41°39′48″N 21°39′48″E﻿ / ﻿41.66333° СГШ; 21.66333° ИГД﻿ / 41.66333; 21.66333 |
| **Место** | Раковец |
|  **Општина** | Велес |
|  **Држава** | Македонија |
| Општи податоци |
| **Покровител** | Свети Никола |
|  **Изградба** | XVII век |
|
| Архитектонски опис |
|

**Св. Никола** — православна црква во велешкото село Раковец, Општина Чашка, претставник на Македонската преродба. Му припаѓа на Велешкото архијерејско намесништво во Повардарската епархија на МПЦ - ОА.

Архитектура
-----------

Црквата е изградена во XVII век во центарот на селото. Ова е еднокорабен храм со полукружна апсида на исток и дограден затворен трем на западната страна. Засводена е со полукружен свод. Влезот е од запад. Светлината влегува низ едно прозорско окно на северниот ѕид и низ друго на источната страна над апсидата. Градена е од кршен камен. Храмот е наполно малтерисан, а покривот е со сменети ќерамиди.

Живопис
-------

Натписот на северниот ѕид вели дека храмот е реновиран во 1974 г. Тогаш невештиот зограф Миле Ристовски од Прилеп го прецртал изворниот живопис од XVII век. Според проучувањата направени во 1972 г. од екипа на Националниот конзерваторски центар, оригинални фрески од XVII век имало во апсидата — Богородица Ширшаја небес и Свети Василиј Велики, а во проскомидиалната ниша е Исус Христос.

Иконите од дворедниот иконостас се од 1884 г. и се дело на прочуениот зограф Димитар Андонов Папрадишки, за што сведочи наговиот потпис на престолната икона на Свети Никола: „отъ руки Димо зуграфъ отъ Папрадища 1884 декември 22". Иконата на Исус Христос исто така е од 1884 г.

Поврзано
--------

* Повардарска епархија
* Велешко архијерејско намесништво

Наводи
------

1. ↑  Николовски, Дарко (2017). „Прилог кон проучувањата на поствизантиската уметност во Општина Чашка, Велешко" (PDF). *Патримониум*. Скопје: КАЛАМУС. **Χ** (15): 278.
2. 1 2 3  Николовски, Дарко (2017). „Прилог кон проучувањата на поствизантиската уметност во Општина Чашка, Велешко" (PDF). *Патримониум*. Скопје: КАЛАМУС. **Χ** (15): 279.
3. ↑  Николовски, Дарко (2013). „Резултати од валоризацијата на црквите во селата Богомила и Бистрица во областа Азот, Велешко" (PDF). *Патримониум*. Скопје: КАЛАМУС. **VI** (11): 188.
4. ↑  Николовски, Дарко (2020). *Фото архива на Антоние Николовски за Македонските зографи од крајот на XIX и почетокот на XX век: (Андонов, Зографски и Ванѓеловиќ)* (PDF). Скопје: Едиција Културно наследство, Министерство за култура на Р. С. Македонија. стр. 47.
Арена Кролман, место каде што се играат домашните натпревари на Феникс Хаген
**Феникс Хаген** е германски кошаркарски клуб од Хаген, кој се појавил од тимот на Втората дивизија на Спрус Хаген (наречен БГ Хаген) во 2004 година. Германската екипа понатаму ја стекнала лиценцата на BG Hagen 2. Овој тим игра во вундеслига про А, на некој начин ова е втора лига. Феникс Хаген не е - како што тврдат медиумите - наследник на екипата Брант Хаген. Клуб кој го наследил клубот Брант Хаген бил ББВ Хаген.

Надворешни врски
----------------

* Feuervogel TV Архивирано на 18 декември 2008 г.
* Pro A official site Архивирано на 16 декември 2008 г. (германски)
* NBBL official site (германски)
* DBBL official site(германски)
* Presentation на Фејсбук
**Томе Јанакиевски** (роден на 20 јуни 1938

 година во Битола - починал на 30 јули 2004

 година во Битола) — македонски археолог и научен советник.

Животопис
---------

Томе Јанакиевски основно и средно образование завршил во Битола. Дипломирал на Филозофскиот факултет во Загреб на одделот за археологија во 1963 година. Во 1975 година се стекнал со звање магистер по музеолошки науки. Во 1997 година ја одбранил докторската теза под наслов „*Античките театри и споменици со театарска тематика во РМ*" и се здобил со звање доктор по археолошки науки. Во 1964 година се вработил во Народниот музеј во Битола како археолог, кој во 1976 година се спои со Завод, музеј и галерија Битола. Од 1968 до 1976 година бил директор на оваа институција. Како истакнат стручњак по археологија раководел и учествувал во многу археолошки ископувања и истражувања и тоа: истражување и реконструкција на Римскиот театар „Хераклеја", истражувања во РЕК, Кале, во село Стрежево и Цапарско Поле;

Од 1999 г. се вработил во Институтот за старословенска култура во Прилеп. Во 1998 година го објавил трудот „*Антички театри и споменици со театарска тематика во Република Македонија'*". Во 2001 г. го издал и научниот труд „*Доцноантичка микростанбена целина над театарот во Хераклеја Линкестис*" како и книгата „*Убигацијата на средно вековна Битола*" (од 7 до 14 век) издадена во 2003 година.

Наводи
------

1. ↑  Ристовски, Блаже, уред. (2009). „*Јанакиевски*". *Македонска енциклопедија*. , книга I (А-Љ). Скопје: МАНУ. стр. 632. Text "series
" ignored (help)
|  |
| --- |
|  **Свети Никола** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Ресенско |
| **Парохија** | Подмочанско-љубојнска |
| Местоположба |
|  |
| **Координати** | 41°00′02″N 21°03′41″E﻿ / ﻿41.00056° СГШ; 21.06139° ИГД﻿ / 41.00056; 21.06139Координати: 41°00′02″N 21°03′41″E﻿ / ﻿41.00056° СГШ; 21.06139° ИГД﻿ / 41.00056; 21.06139 |
| **Место** | Рајца |
|  **Општина** | Ресен |
|  **Држава** | Македонија |
| Општи податоци |
| **Покровител** | Свети Никола |
|  **Изградба** | 1867 |
|
| Архитектонски опис |
|

**Свети Никола** — главна селска црква во селото Рајца, Општина Ресен, Македонија. Се наоѓа на видлива височинка од јужната страна на селото. Во кругот на црквата се наоѓаат и селските гробишта.

Црквата била изградена во 1867 година.

Градба
------

Црквата „Св. Никола" се наоѓа во рамките на самото село, во ограден простор, заедно со селските гробишта. Црквата е мала еднокорабна градба со полукружна апсида на источната страна.

Црквата била изградена во 1867 година, а во поново време на нејзината северна и западна страна биле доѕидани затворени тремови и било извршени малтерисување на фасадите. Влезовите кон внатрешноста се поставени на северниот и западниот ѕид.

### Фрескоживопис

Живописот е сочуван од северната страна на наосот со претставата на „Св. Ѓорѓи" и во двете ниши од североисточниот агол на олтарниот простор.

Кон северниот ѕид, на вратата од влезот во олтарниот простор, насликана е фигурата на Архангел Михаил.

### Иконостас

Иконостасот на оваа црква се состои од едноставна дрвена конструкција со три реда на икони. Во средината се поставени царските двери врз кои е насликано Благовештението на Св. Богородица. Иконите потекнуваат од непозната зографска работилница од втората половина XIX век.

Галерија
--------

* Селските гробиштаСелските гробишта
* Црквата заедно со нејзината камбанаријаЦрквата заедно со нејзината камбанарија

Поврзано
--------

* Ресенско архијерејско намесништво
* Подмочанско-љубојнска парохија
* Рајца

Наводи
------

1. 1 2  Јовановски, Владо (2005). *Населбите во Преспа* (PDF). Скопје: Ѓурѓа. стр. 262–263. ISBN 9789989920554. Посетено на 16 ноември 2016.
2. 1 2 3 4  Палигора, Ристо (декември 2011). „Студија за манастирски туризам на Баба Планина" (PDF). Битола: Центар за развој на Пелагонискиот плански регион. Архивирано од изворникот (PDF) на 2013-12-28. Посетено на 16 ноември 2016.

Надворешни врски
----------------

* Црква „Св. Никола" - Рајца на Ризницата ?
**Тортата Мимоза** (италијански: *torta mimosa*) е италијански десерт првпат создаден во Риети во 1950-тите. Името го даваат малите парчиња пандишпан расфрлани по површината, кои по форма наликуваат на цветови од мимоза. Благодарение на поврзаноста на цветот со Меѓународниот ден на жената, тортата често се користи и за да се прослави оваа прилика.

Потекло на тортата
------------------

Рецептот го измислил Аделмо Ренци, готвач од Сан Филипо ди Контиљано, кој поседувал ресторан во центарот на Риети, град во Лацио. Тортата станала позната во мај 1962 година, кога готвачот учествувал на конкурс за колачи во Санремо, за време на кој ја претставил Мимозата како почит на градот на цвеќињата и бил победник. Оригиналниот рецепт што го користел Ренци, сепак, никогаш не е откриен.

Состав и подготовка
-------------------

Споредбата на тортата со мимозата е поврзана со нејзиниот изглед, формиран од парчиња пандишпан поставени на тортата за да се потсети на обликот на цветот на мимозата. Подготовката бара сечење хоризонтално парче пандишпан и отстранување на внатрешниот дел, кој потоа целосно се распаѓа и се користи за да се создаде „ефект на мимоза".

Пандишпанот може да се натопи во сладок ликер, како што се Марсала или Марашино, или во сок од ананас. Филот се состои од крем, со можно додавање на шлаг или џем. Се користи и свежо овошје или конзервирано овошје.

Може да се користи малку куркума за да се засили бојата на пандишпанот што треба да се расфрлаат по површината, иако тоа не е строго неопходно.

Наводи
------

1. ↑  „Torta Mimosa, il fiore più dolce che c'è". *La Cucina Italiana* (италијански). 2021-03-03. Посетено на 2022-04-26.
2. ↑  „Rieti, la mimosa dello chef Renzi rilanciata dalla televisione giapponese". *www.ilmessaggero.it* (италијански). 2015-03-06. Посетено на 2022-04-26.
3. ↑  „Torta mimosa". *Casa e Giardino* (италијански). 2022-03-06. Посетено на 2022-04-26.